
 14.6.2012
 BG
 Официален вестник на Европейския съюз
 L 153/4
 РЕГЛАМЕНТ ЗА ИЗПЪЛНЕНИЕ (ЕС) No 501/2012 НА КОМИСИЯТА
 от 13 юни 2012 година
 за вписване на название в регистъра на защитените наименования за произход и защитените географски указания ( (Zhenjiang Xiang Cu) (ЗГУ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 5, трета алинея от него,
 като има предвид, че:
 (1)
 В съответствие с член 6, параграф 2 от Регламент (ЕО) No 510/2006 в Официален вестник на Европейския съюз бе публикувана заявката на Китай от 16 юли 2007 г. за регистриране на наименованието „
 (Zhenjiang Xiang Cu)“ като защитено географско указание (ЗГУ) (2).
 (2)
 Германия подаде възражение срещу регистрацията съгласно член 7, параграф 2 от Регламент (ЕО) No 510/2006. Възражението бе счетено за допустимо въз основа на член 7, параграф 3, първа алинея, буква в) от същия регламент.
 (3)
 С писмо от 2 август 2011 г. Комисията призова засегнатите страни да постигнат споразумение помежду си.
 (4)
 Тъй като Германия и Китай не постигнаха формално съгласие в рамките на предвидения срок и в предвидената форма, Комисията следва да приеме решение в съответствие с процедурата, посочена в член 15, параграф 2 от Регламент (ЕО) No 510/2006.
 (5)
 Във възражението се твърди, че регистрацията на
 (Zhenjiang Xiang Cu) би застрашила съществуването на наименования, търговски марки или продукти, както е посочено в член 7, параграф 3, буква в) от Регламент (ЕО) No 510/2006, поради по-ниското минимално общо съдържание на киселини в оцета (4,5 g) от определеното по немското законодателство и в Европейския стандарт EN 13188 (5,0 g). Според подателя на възражението съдържанието на оцетна киселина представлява решаващ критерий за качество на оцет и поради това е на мнение, че пускането на пазара на такъв оцет в Европейския съюз би било подвеждащо за потребителя, като това би довело до нарушаване на конкуренцията.
 (6)
 Тъй като няма специфично законодателство на Европейския съюз, оцет с по-ниска киселинност може да бъде законно произведен и търгуван в рамките на ЕС, както и внесен в Европейския съюз. Освен това
 (Zhenjiang Xiang Cu) представлява оризов оцет с отличителните характеристики на такъв и е свързан с китайската кухня. Следователно нито има риск от объркване сред потребителите, нито може да се установи опит за застрашаване на справедливите и традиционни практики, ако
 (Zhenjiang Xiang Cu) се търгува в ЕС с минимално общо съдържание на киселини от 4,5 g на 100 ml.
 (7)
 Доколкото е известно на Комисията, Китай е готов да приеме минимално ниво на киселинност за
 (Zhenjiang Xiang Cu) в размер на 5 g на 100 ml, което съответно ще удовлетвори изискването на германските власти и на посочения по-горе Европейски стандарт EN 13188. Германия потвърди, че това би премахнало опасенията ѝ.
 (8)
 В интерес на най-широкия консенсус минималното общо съдържание на киселини в
 (Zhenjiang Xiang Cu) следва да се определи на 5,00 g на 100 ml.
